**รายงานผลการประเมินผลแผนพัฒนาท้องถิ่น(พ.ศ.๒๕๖๑ - ๒๕๖๕)**

**ประจำปีงบประมาณ พ.ศ.๒๕๖๓**

**ของเทศบาลตำบลน้ำอ้อม อำเภอกระนวน จังหวัดขอนแก่น**

**วันที่ ๖ พฤศจิกายน ๒๕๖๓**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ส่วนที่ ๑**

**หลักการและเหตุผล**

 การประเมินผลแผนพัฒนาท้องถิ่น (พ.ศ.๒๕๖๑-๒๕๖๕)ของเทศบาลตำบลน้ำอ้อม จัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘) และแก้ไขเพิ่มเติมจนถึง ฉบับที่ ๓ พ.ศ.๒๕๖๑ ข้อ ๑๒ (๓) และ ข้อ ๑๓ (๓) ประกอบกับหนังสือที่ มท ๐๘๑๐.๓/ว ๒๙๓๑ ลงวันที่ ๑๕ พฤษภาคม ๒๕๖๒ เรื่อง ซักซ้อมแนวทางการทบทวนแผนพัฒนาท้องถิ่น (พ.ศ.๒๕๖๑ – ๒๕๖๕) ขององค์กรปกครองส่วนท้องถิ่นได้กำหนดกรอบและแนวทางการปฏิบัติในการติดตามและประเมินผลแผนพัฒนาท้องถิ่น (พ.ศ.๒๕๖๑ – ๒๕๖๕) โดยมีคณะกรรมการติดตามและประเมินผลแผนพัฒนาเทศบาลตำบลน้ำอ้อมเป็นองค์กรหลักในการดำเนินการ

**วัตถุประสงค์การประเมิน**

 ๑. เพื่อประเมินผลแผนพัฒนาท้องถิ่น (๒๕๖๑ - ๒๕๖๕) ประจำปี งบประมาณพ.ศ.๒๕๖๓

 ๒. เพื่อนำผลการประเมินไปสู่การพิจารณา ปรับปรุง เปลี่ยนแปลง หรือยกเลิกแผนงาน/โครงการที่ไม่บรรลุเป้าหมายของหน่วยงาน และก่อให้เกิดความเสียหายต่อเทศบาลตำบลน้ำอ้อม

**ขั้นตอนและวิธีการติดตามและประเมินผลแผนพัฒนาท้องถิ่น (พ.ศ.๒๕๕๖๑ – ๒๕๖๕) ประจำปี พ.ศ.๒๕๖๓**

**แผนภาพที่ ๑ ขั้นตอนและวิธีการติดตามและประเมินผลแผนพัฒนา**

คณะกรรมการติดตามและ ประชุมเพื่อกำหนดกรอบแนวทาง

 ประเมินผลแผนพัฒนา และวิธีการในการติดตามและประเมินผล

 ดำเนินการติดตาม ติดตามและประเมินผล

 แผนยุทธศาสตร์การพัฒนา แผนพัฒนาท้องถิ่นโครงการพัฒนาตามแผนพัฒนาท้องถิ่น

รายงานผลและเสนอความเห็น

 ต่อผู้บริหาร คณะกรรมการพัฒนาท้องถิ่น คณะกรรมการประสานแผนพัฒนาท้องถิ่นระดับจังหวัด

ประกาศผลการติดตาม

**ขั้นตอนที่ ๑**

 คณะกรรมการติดตามและประเมินผลแผนพัฒนาร่วมประชุมเพื่อกำหนดกรอบแนวทาง และวิธีการในการติดตามและประเมินผลแผนยุทธศาสตร์การพัฒนา แผนพัฒนาท้องถิ่น

 ๑.๑ กำหนดกรอบ แนวทาง และวิธีการในการติดตามและประเมินผลแผนพัฒนาอาจกำหนดแนวทางในการติดตามและประเมินผลแผนยุทธศาสตร์การพัฒนา และแผนพัฒนาท้องถิ่น ดังนี้

 (๑) ความสอดคล้อง (Relevance) ของยุทธศาสตร์ แผน และกลยุทธ์ทีกำหนด

 (๒) ความเพียงพอ (Adequacy) ของทรัพยากรเพื่อการดำเนินกิจกรรมของหน่วยงาน

 (๓) ความก้าวหน้า (Progress) กิจกรรมที่กำหนดไว้ตามแผนโดยมีการติดตามผล (Monitoring)

 (๔) ประสิทธิภาพ (Efficiency) เป็นการศึกษาความสัมพันธ์ระหว่างผลผลิตกับทรัพยากรที่ ใช้โดยมีการประเมินประสิทธิภาพ (Efficiency-Evaluation)

 (๕) ประสิทธิผล (Effectiveness) เป็นการศึกษาผลที่ได้รับ (Effect)

 (๖) ผลลัพธ์และผลผลิต (Outcome and Output) เป็นการประเมินผลประโยชน์ที่เกิดจาก การทำกิจกรรมที่มีต่อกลุ่มเป้าหมายที่ได้รับบริการ และการประเมินผลผลิตที่เกิดจาก กิจกรรม

 (๗) การประเมินผลกระทบเป็นการศึกษาผลที่ได้รับรวบยอด (Overall Effect)

ซึ่งคณะกรรมการฯ อาจพิจารณาเลือกใช้แนวทางทั้งหมดหรือบางแนวทางก็ได้ แต่อย่างน้อยจะต้อง

สามารถประเมินความสอดคล้องและสามารถวัดความสำเร็จหรือความก้าวหน้าของแผนยุทธศาสตร์การพัฒนาและแผนพัฒนาท้องถิ่นได้

 ๑.๒ การกำหนดกรอบแนวทางและวิธีการในการติดตามและประเมินผลโครงการพัฒนา ตามแผนพัฒนาท้องถิ่น อาจกำหนดแนวทาง ดังนี้

 (๑) การประเมินผลกระบวนการ (Process Evaluation) หรือการประเมินประสิทธิภาพ (Efficiency Evaluation)

 (๒) การประเมินผลโครงการ (Project Evaluation) หรือการประเมินประสิทธิผล (Effectiveness Evaluation)

 (๓) การประเมินผลกระทบโครงการ (Impact Evaluation)

 **ขั้นตอนที่ ๒**

 คณะกรรมการติดตามและประเมินผลแผนพัฒนาดำเนินการติดตามแผนยุทธศาสตร์การพัฒนา แผนพัฒนาท้องถิ่น ตามกรอบแนวทางและวิธีการที่กำหนด โดยสามารถติดตามและประเมินผลได้ตลอดระยะเวลาของแผนยุทธศาสตร์การพัฒนา แผนพัฒนาท้องถิ่น

 **ขั้นตอนที่ ๓**

 คณะกรรมการติดตามและประเมินผลแผนพัฒนาดำเนินการติดตามและประเมินผลโครงการพัฒนาตามแผนพัฒนาท้องถิ่นตามกรอบแนวทางและวิธีการที่กำหนด โดยสามารถดำเนินการติดตามและประเมินผลได้ตั้งแต่ก่อนเริ่มโครงการพัฒนาตามแผนดำเนินงานจนสิ้นสุดโครงการฯ

 **ขั้นตอนที่ ๔** รายงานผลและเสนอความเห็นซึ่งได้จากการติดตามและประเมินผลยุทธศาสตร์การพัฒนา แผนพัฒนาท้องถิ่น และผลการติดตามและประเมินผลโครงการตามแผนพัฒนาท้องถิ่นต่อผู้บริหารเพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่นและคณะกรรมการประสาน

แผนพัฒนาท้องถิ่นระดับจังหวัดพร้อมประกาศผลการติดตามและประเมินผลให้ประชาชนในท้องถิ่นทราบ

อย่างน้อยปีละครั้งภายในเดือนธันวาคม

 **ขั้นตอนที่ ๕**

 คณะกรรมการติดตามและประเมินผลแผนพัฒนาท้องถิ่น(พ.ศ.๒๕๖๑ – ๒๕๖๕) ประจำปี พ.ศ.๒๕๖๒

อาจให้ความเห็นหรือข้อเสนอแนะในการรายงานการติดตามและประเมินผลแผนยุทธศาสตร์การพัฒนาและแผนพัฒนาท้องถิ่นและโครงการพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นคณะกรรมการพัฒนาท้องถิ่นและคณะกรรมการประสานแผนพัฒนาท้องถิ่นระดับจังหวัดได้ในการกำหนดแนวทาง วิธีการในการติดตามและประเมินผลแผนพัฒนานั้น ตามคู่มือการติดตามและประเมินผลแผนพัฒนาของกรมส่งเสริมการปกครองท้องถิ่น

**กรอบการประเมิน**

 การประเมินผลแผนพัฒนาท้องถิ่น (พ.ศ.๒๕๖๑ - ๒๕๖๕) ประจำปี พ.ศ.๒๕๖๓ คณะกรรมการติดตามและประเมินผลแผนพัฒนาเทศบาลตำบลน้ำอ้อมมีมติในที่ประชุมให้มีการการประเมินผลลัพธ์และผลผลิต (Outcome and Output) ของโครงการที่ดำเนินงานตามแผนพัฒนาท้องถิ่น (พ.ศ.๒๕๖๑ - ๒๕๖๕) ประจำปี พ.ศ.๒๕๖๓ ที่มีต่อกลุ่มเป้าหมายภายใต้ยุทธศาสตร์การพัฒนาที่กำหนด

**วิธีการประเมิน**

 **๑. ประชากรและกลุ่มตัวอย่าง**

 ประชากรและกลุ่มตัวอย่างคือประชาชนในเขตพื้นที่เทศบาลตำบลน้ำอ้อม อำเภอกระนวน

จังหวัดขอนแก่น จำนวน ๒๐๐ คน

 **๒. เครื่องมือที่ใช้ในการประเมิน**

 หนังสือ ที่ มท ๐๘๑๐.๓/ว๗๙๗ ลงวันที่ ๑๐ ตุลาคม ๒๕๕๙ เรื่อง ซักซ้อมแนวทางการจัดทำและประสานแผนพัฒนาท้องถิ่นสี่ปี (พ.ศ.๒๕๖๑ – ๒๕๖๕) มีรายละเอียดดังนี้

๑) แบบที่ ๑ แบบการติดตามประเมินผลแผนยุทธศาสตร์การพัฒนา

๒) แบบที่ ๒ แบบการติดตามและประเมินผลโครงการสำหรับแผนพัฒนาท้องถิ่น (พ.ศ. ๒๕๖๑ – ๒๕๖๕) เพื่อความสอดคล้องกับยุทธศาสตร์และโครงการ โดยมีรายละเอียด ดังนี้

**(๑) แบบการติดตามประเมินผลแผนยุทธศาสตร์การพัฒนา**

|  |  |
| --- | --- |
| **ประเด็นการพิจารณา** | **คะแนน** |
| ๑. ข้อมูลสภาพทั่วไขององค์กรปกครองส่วนท้องถิ่น | ๒๐ |
| ๒. การวิเคราะห์สภาวการณ์และศักยภาพ | ๑๕ |
| ๓. ยุทธศาสตร์ ประกอบด้วย | ๖๕ |
|  ๓.๑ ยุทธศาสตร์ขององค์กรปกครองส่วนท้องถิ่น | (๑๐) |
|  ๓.๒ ยุทธศาสตร์ขององค์กรปกครองส่วนท้องถิ่นในเขตจังหวัด | (๑๐) |
|  ๓.๓ ยุทธศาสตร์จังหวัด | (๑๐) |
|  ๓.๔ วิสัยทัศน์ | (๕) |
|  ๓.๕ กลยุทธ์ | (๕) |
|  ๓.๖ เป้าประสงค์ของแต่ละประเด็นกลยุทธ์ | (๕) |
|  ๓.๗ จุดยืนทางยุทธศาสตร์ | (๕) |
|  ๓.๘ แผนงาน | (๕) |
|  ๓.๙ ความเชื่อมโยงของยุทธศาสตร์ในภาพรวม | (๕) |
|  ๓.๑๐ ผลผลติ/โครงการ | (๕) |
| รวม | ๑๐๐ |

รายละเอียดเพื่อประกอบการพิจารณาในแต่ละประเด็น มีดังนี้

|  |  |  |  |
| --- | --- | --- | --- |
| ประเด็นการพิจารณา | รายละเอียดหลักเกณฑ์ | คะแนนเต็ม | คะแนนได้ |
| ๑.ข้อมูลสภาพทั่วไปของ อปท. | ควรประกอบด้วยข้อมูลดังนี้(๑) ข้อมูลเกี่ยวกับด้านกายภาพ เช่น ที่ตั้งของหมู่บ้าน/ชุมชน/ตำบล ลักษณะภูมิประเทศ ลักษณะของดิน ลักษณะของแหล่งน้ำ ลักษณะไม้/ป่าไม้ ฯลฯ  | ๒๐ |  |
| (๓) |  |
| (๒) ข้อมูลเกี่ยวกับด้นการเมือง/การปกครอง การเลือกตั้ง ฯลฯ ประชากร เช่น ข้อมูลเกี่ยวกับจำนวนประชากรและช่วงอายุ ฯลฯ | (๒) |  |
| (๓) ข้อมูลเกี่ยวกับสภาพทางสังคม เช่น การศึกษา สาธารณาสุข อาชญากรรม ยาเสพติด การสังคมสงเคราะห์ ฯลฯ | (๒) |  |
| (๔) ข้อมูลเกี่ยวกับระบบบริการพื้นฐาน เช่น การคมนาคมขนส่ง การไฟฟ้า การประปา โทรศัพท์ ฯลฯ | (๒) |  |
| (๕) ข้อมูลเกี่ยวกับระบบเศรษฐกิจ เช่น การเกษตร การประมง การปศุสัตว์ การบริการ การท่องเที่ยว อุตสาหกรรม การพาณิชย์/กลุ่มอาชีพแรงงาน ฯลฯ และเศรษฐกิจพอเพียงท้องถิ่น (ด้านการเกษตรและแหล่งน้ำ) | (๒) |  |
| (๖) ข้อมูลเกี่ยวกับศาสนา ประเพณี วัฒนธรรม เช่น การนับถือศาสนาประเพณีและงานประจำปี ภูมิปัญญาท้องถิ่น ภาษาถิ่น สินค้าพื้นเมืองและของที่ระลึก ฯลฯ และอื่นๆ | (๒) |  |
| (๗) ข้อมูลเกี่ยวกับทรัพยากรธรรมชาติ เช่น น้ำ ป่าไม้ ภูเขา คุณภาพของทรัพยากรธรรมชาติ ฯลฯ | (๒) |  |
|  (๘)การสำรวจและจัดเก็บข้อมูลเพื่อการจัดทำแผนพัฒนาท้องถิ่นหรือการ ใช้ข้อมูล จปฐ. | (๒) |  |
|  (๙) การประชุมประชาคมท้องถิ่น รูปแบบ วิธีการ และการดำเนินการ  ประชุมประชาคมท้องถิ่น โดยใช้กระบวนการร่วมคิด ร่วมทำ ร่วมตัดสินใจ  ร่วมตรวจสอบ ร่วมรับประโยชน์ ร่วมแก้ปัญหาปรึกษาหารือแลกเปลี่ยน เรียนรู้ เพื่อแก้ปัญหาสำหรับการพัฒนาท้องถิ่นตามอำนาจ หน้าที่ของ องค์กรปกครองส่วนท้องถิ่น | (๓) |  |
| ๒.การวิเคราะห์สภาวการณ์และศักยภาพ | ควรประกอบด้วยข้อมูลดังนี้(๑) การวิเคราะห์ที่ครอบคลุมความเชื่อมโยง ความสอดคล้องยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์ขององค์กรปกครองส่วนท้องถิ่น นโยบายของผู้บริหารท้องถิ่น รวมถึงความเชื่อมโยงแผนยุทธศาสตร์ชาติ ๒๐ ปีแผนพัฒนาเศรษฐกิจและสังคมแห่งชาติ และThailand ๔.๐ | ๑๕(๒) |  |
| (๒) การวิเคราะห์การใช้ผังเมืองรวมหรือผังเมืองเฉพาะและการบังคับใช้ผลของการบังคับใช้ สภาพการณ์ที่เกิดขึ้นต่อการพัฒนาท้องถิ่น | (๒) |  |
|   | (๓) การวิเคราะห์ทางสังคม เช่น ด้านแรงงาน การศึกษา สาธารณสุขความยากจน อาชญากรรม ปัญหายาเสพติด เทคโนโลยี จารีตประเพณี วัฒนธรรม ภูมิปัญญาท้องถิ่น เป็นต้น | (๒) |  |
| (๔) การวิเคราะห์ทางเศรษฐกิจ ข้อมูลด้านรายได้ครัวเรือน การส่งเสริมอาชีพ กลุ่มอาชีพ กลุ่มทางสังคม การพัฒนาอาชีพและกลุ่มต่างๆสภาพทางเศรษฐกิจและความเป็นอยู่ทั่วไปเป็นต้น | (๒) |  |
| (๕) การวิเคราะห์สิ่งแวดล้อม พื้นที่สีเขียว ธรรมชาติต่างๆ ทางภูมิศาสตร์ กระบวนการหรือสิ่งที่เกิดขึ้นการประดิษฐ์ที่มีผลต่อสิ่งแวดล้อมและการพัฒนา | (๒) |  |
| (๖) ผลการวิเคราะห์ศักยภาพเพื่อประเมินสถานภาพการพัฒนาในปัจจุบันและโอกาสการพัฒนาในอนาคตของท้องถิ่น ด้วยเทคนิค SWOT Analysis ที่อาจส่งผลต่อการดำเนินงานได้แก่ S - Strength (จุดแข็ง) W - Weakness (จุดอ่อน) O - Opportunity (โอกาส) T - Threat (อุปสรรค) | (๒) |  |
| (๗) สรุปประเด็นปัญหาและความต้องการของประชาชนเชิงพื้นที่ มีการนำเสนอปัญหา ค้นหาสาเหตุของปัญหาหรือสมมุติฐานของปัญหา แนวทางการแก้ไขปัญหาหรือวิธีการแก้ไขปัญหา การกำหนดวัตถุประสงค์เพื่อแก้ไขปัญหา | (๒) |  |
| (๘) สรุปผลการดำเนินงานตามงบประมาณที่ได้รับ และการเบิกจ่ายงบประมาณ ในปีงบประมาณ พ.ศ. ๒๕๖๑-๒๕๖๔ เช่น สรุปสถานการณ์การพัฒนา การตั้งงบประมาณ การเบิกจ่ายงบประมาณการประเมินผลการน้าแผนพัฒนาท้องถิ่นไปปฏิบัติในเชิงปริมาณ และการประเมินประสิทธิผลของแผนพัฒนาท้องถิ่นในเชิงคุณภาพ |  |  |
| (๙) ผลที่ได้รับจากการดำเนินงานในปีงบประมาณ พ.ศ.๒๕๖๑-๒๕๖๕ เช่น ผลที่ได้รับ/ผลที่สำคัญ ผลกระทบ และสรุปปัญหาอุปสรรคการดำเนินงานที่ผ่านมาและแนวทางการแก้ไขปีงบประมาณ พ.ศ. ๒๕๖๖-๒๕๗๐  | (๑) |  |
| ๓.ยุทธศาสตร์๓.๑ วิสัยทัศน์ | ควรประกอบด้วยข้อมูลดังนี้สอดคล้องกับสภาพสังคม เศรษฐกิจ สิ่งแวดล้อมของท้องถิ่น ประเด็นปัญหาการพัฒนาและแนวทางการพัฒนาที่สอดคล้องกับยุทธศาสตร์ขององค์กรปกครองส่วนท้องถิ่น และเชื่อมโยง หลักประชารัฐ,แผนยุทธศาสตร์ชาติ ๒๐ ปี แผนพัฒนาเศรษฐกิจและสังคมแห่งชาติ และ Thailand ๔.๐ | ๖๕ |  |
| (๑๐) |  |
|  ๓.๒ยุทธศาสตร์  ขององค์กรปกครอง ส่วนท้องถิ่นในเขต จังหวัด | สอดคล้องและเชื่อมโยงกับสภาพสังคม เศรษฐกิจ สิ่งแวดล้อมของท้องถิ่น และยุทธศาสตร์จังหวัด และเชื่อมโยงหลักประชารัฐแผนยุทธศาสตร์ชาติ ๒๐ ปี แผนพัฒนาเศรษฐกิจและสังคมแห่งชาติและ Thailand ๔.๐ | (๑๐) |  |
|  ๓.๓ ยุทธศาสตร์ จังหวัด | สอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน นโยบาย/ยุทธศาสตร์ คสช. และนโยบายรัฐบาลหลักประชารัฐ แผนยุทธศาสตร์ชาติ ๒๐ ปี และ Thailand ๔.๐ | (๑๐) |  |
| ๓.๔ วิสัยทัศน์ | วิสัยทัศน์ ซึ่งมีลักษณะแสดงสถานภาพที่องค์กรปกครองส่วนท้องถิ่นต้องการจะเป็นหรือบรรลุถึงอนาคตอย่างชัดเจนสอดคล้องกับโอกาสและศักยภาพที่เป็นลักษณะเฉพาะขององค์กรปกครองส่วนท้องถิ่น และสัมพันธ์กับโครงการพัฒนาท้องถิ่น | (๕) |  |
| ๓.๕ กลยุทธ์ |  แสดงให้เห็นช่องทาง วิธีการ ภารกิจหรือสิ่งที่ต้องทำตามอำนาจหน้าที่ของ  องค์กรปกครองส่วนท้องถิ่นที่จะนำไปสู่การบรรลุวิสัยทัศน์ หรือแสดงให้ เห็นถึงความชัดเจนในสิ่งที่จะดำเนินการให้บรรลุวิสัยทัศน์นั้น | (๕) |  |
| ๓.๖ เป้าประสงค์ของแต่ละประเด็นกลยุทธ์ | เป้าประสงค์ของแต่ละประเด็นกลยุทธ์มีความสอดคล้องและสนับสนุนต่อกลยุทธ์ที่จะเกิดขึ้น มุ่งหมายสิ่งหนึ่งสิ่งใดที่ชัดเจน | (๕) |  |
| ๓.๗ จุดยืนทางยุทธศาสตร์(Positioning) |  ความมุ่งมั่นอันแน่วแน่ในการวางแผนพัฒนาท้องถิ่นเพื่อให้บรรลุวิสัยทัศน์  ขององค์กรปกครองส่วนท้องถิ่นซึ่งเกิดจากศักยภาพของพื้นที่จริง ที่จะ นำไปสู่ผลสำเร็จทางยุทธศาสตร์ | (๕) |  |
| ๓.๘ แผนงาน | แผนงานหรือจุดมุ่งหมายเพื่อการพัฒนาในอนาคต กำหนดจุดมุ่งหมายในเรื่องใดเรื่องหนึ่งหรือแผนงานที่เกิดจากเป้าประสงค์ ตัวชี้วัดค่าเป้าหมาย กลยุทธ์ จุดยืนทางยุทธศาสตร์และยุทธศาสตร์ขององค์กรปกครองส่วนท้องถิ่นที่มีความชัดเจน น้าไปสู่การจัดทำโครงการพัฒนาท้องถิ่นในแผนพัฒนาท้องถิ่น โดยระบุแผนงานและความเชื่อมโยงดังกล่าว | (๕) |  |
|  ๓.๙ ความ เชื่อมโยงของ ยุทธศาสตร์ใน ภาพรวม | ความเชื่อมโยงองค์รวมที่น้าไปสู่การพัฒนาท้องถิ่นที่เกิดผลผลิต/โครงการจากแผนยุทธศาสตร์ชาติ ๒๐ปี แผนพัฒนาเศรษฐกิจและสังคมแห่งชาติ ฉบับที่ ๑๒ Thailand ๔.๐ แผนพัฒนาภาค/แผนพัฒนากลุ่มจังหวัด/แผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดและยุทธศาสตร์ขององค์กรปกครองส่วนท้องถิ่น | (๕) |  |
|  ๓.๑๐ ผลผลิต/  โครงการ | ผลผลิต/โครงการ เป็นผลผลิตที่เป็นชุดหรือเป็นโครงการที่เป็นชุด กลุ่มหรืออันหนึ่งอันเดียวกัน ลักษณะเดียวกัน เป็นต้น เพื่อนำไปสู่การจัดทำโครงการเพื่อพัฒนาท้องถิ่นในแผนพัฒนาท้องถิ่นอย่างถูกต้องและครบถ้วน | (๕) |  |
|  | รวมคะแนนที่ได้ | ๑๐๐ |  |

**แบบที่ ๒ แบบการติตามและประเมินผลโครงการสำหรับแผนพัฒนาท้องถิ่น(พ.ศ. ๒๕๖๑ – ๒๕๖๕) เพื่อความสอดคล้องกับยุทธศาสตร์และโครงการ**

|  |  |
| --- | --- |
| **ประเด็นการพิจารณา** | **คะแนน****เต็ม** |
| ๑. การสรุปสถานการณ์การพัฒนา  | ๑๐ |
| ๒. การประเมินผลการนำแผนพัฒนาท้องถิ่นไปปฏิบัติในเชิงปริมาณ  | ๑๐ |
| ๓. การประเมินผลการนำแผนพัฒนาท้องถิ่นไปปฏิบัติในเชิงคุณภาพ  | ๑๐ |
| ๔. แนวทางการพัฒนาและยุทธศาสตร์การพัฒนา  | ๑๐ |
| ๕. โครงการพัฒนาประกอบด้วย  | ๖๐ |
|  ๕.๑ ความชัดเจนของชื่อโครงการ  | ๕ |
|  ๕.๒ กำหนดวัตถุประสงค์สอดคล้องกับโครงการ  | ๕ |
|  ๕.๓ จำนวนวัตถุประสงค์มีความเหมาะสมกับโครงการ  | ๓ |
|  ๕.๔ เป้าหมาย (ผลผลิตของโครงการ) มีความชัดเจนนำไปสู่การ ตั้งงบประมาณได้ถูกต้อง  | ๕ |
|  ๕.๕ เป้าหมาย (ผลผลิตของโครงการ) มีความสอดคล้อง ต่อเนื่องกับระยะเวลาปี (๕ ปี) | ๓ |
|  ๕.๖ งบประมาณมีความสอดคล้องกับเป้าหมาย (ผลผลิตของโครงการ)  | ๔ |
|  ๕.๗ มีการประมาณการราคาถูกต้องตามหลักวิธีการงบประมาณ  | ๕ |
|  ๕.๘ มีงบประมาณที่ผ่านมา ๓ ปีย้อนหลัง ตามความเป็นจริง  | ๓ |
|  ๕.๘ โครงการแต่ละโครงการครอบคลุมระยะเวลา ๕ ปี ทุกโครงการ  | ๕ |
|  ๕.๑๐ มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ  | ๕ |
|  ๕.๑๑ ตัวชี้วัด (KPI) วัดได้ถูกต้องตามหลักของการจัดทำโครงการ  | ๔ |
|  ๕.๑๒ ผลที่คาดว่าจะได้รับ สอดคล้องกับโครงการ  | ๕ |
|  ๕.๑๓ ผลที่คาดว่าจะได้รับ สอดคล้องกับวัตถุประสงค์  | ๕ |
|  ๕.๑๔ หน่วยงานรับผิดชอบหลักสอดคล้องกับ แบบ ยท. ๐๓ และ แบบ ยท. ๐๔ | ๓ |
| **รวม** | **๑๐๐** |

**อธิบายรายละเอียด**

สำหรับแบบที่ ๒ แบบการติดตามและประเมินผลโครงการสำหรับแผนพัฒนาท้องถิ่น (พ.ศ. ๒๕๖๑ – ๒๕๖๕)ในการให้คะแนนแนวทางการพิจารณาการติดตามและประเมินผลโครงการเพื่อความสอดคล้องแผนพัฒนาท้องถิ่น ดังนี้

|  |  |  |  |
| --- | --- | --- | --- |
| **ประเด็นการพิจารณา** | **รายละเอียดหลักเกณฑ์** | **คะแนนเต็ม** | **คะแนน****ที่ได้** |
| ๑.การสรุปสถานการณ์การพัฒนา | เป็นการวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น (ใช้การวิเคราะห์ SWOT Analysis/Demand (Demand Analysis)/Global Demand และ Trend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วยการวิเคราะห์ศักยภาพด้านเศรษฐกิจ,ด้านสังคม, ด้านทรัพยากรธรรมชาติและสิ่งแวดล้อม) | ๑๐ |  |
| ๒. การประเมินผลการนำแผนพัฒนาท้องถิ่นไปปฏิบัติในเชิงปริมาณ | ๑) การควบคุมที่มีการใช้ตัวเลขต่างๆ เพื่อนำมาใช้วัดผลในเชิงปริมาณ เช่น การวัดจำนวนโครงการ กิจกรรม งานต่างๆ ก็คือผลผลิตนั่นเองว่าเป็นไปตามที่ตั้งเป้าหมายเอาไว้หรือไม่จำนวนที่ดำเนินการจริงตามที่ได้กำหนดไว้เท่าไหร่ จำนวนที่ไม่สามารถดำเนินการได้มีจำนวนเท่าไหร่ท้องถิ่นตามอำนาจหน้าที่ที่ได้กำหนดไว้๒) วิเคราะห์ผลกระทบ/สิ่งที่กระทบ (Impact) โครงการที่ดำเนินการในเชิงปริมาณ (Quantitative) | ๑๐ |  |
|  ๓.การประเมิน ผลการนำแผน พัฒนาท้องถิ่นสี่ปีไปปฏิบัติในเชิงคุณภาพ | ๑) การประเมินประสิทธิผลของแผนพัฒนาในเชิงคุณภาพคือการนำเอาเทคนิคต่างๆ มาใช้เพื่อวัดว่าภารกิจ โครงการ กิจกรรม งานต่างๆที่ดำเนินการในพื้นที่นั้นๆ ตรงต่อความต้องการของประชาชนหรือไม่และเป็นไปตามอำนาจหน้าที่หรือไม่ ประชาชนพึงพอใจหรือไม่ สิ่งของ วัสดุครุภัณฑ์ การดำเนินการต่างๆ มีสภาพหรือลักษณะถูกต้อง คงทน ถาวรสามารถใช้การได้ตามวัตถุประสงค์หรือไม่ ซึ่งเป็นไปตามหลักประสิทธิผล (Effectiveness) ผลการปฏิบัติราชการที่บรรลุวัตถุประสงค์และเป้าหมายของแผนการปฏิบัติราชการตามที่ได้รับงบประมาณดำเนินการ รวมถึงสามารถ๒) วิเคราะห์ผลกระทบ/สิ่งที่กระทบ (Impact) โครงการที่ดำเนินการในเชิงคุณภาพ (Qualitativeเทียบเคียงกับส่วนราชการหรือหน่วยงาน) | ๑๐ |  |
|  ๔.แผนงานและ ยุทธศาสตร์การ  พัฒนา | ๑) วิเคราะห์แผนงาน งาน ที่เกิดจากด้านต่างๆ มีความสอดคล้องกับยุทธศาสตร์ขององค์กรปกครองส่วนท้องถิ่นในมิติต่างๆ จนนำไปสู่การจัดทำโครงการพัฒนาท้องถิ่นโดยใช้ SWOT Analysis/Demand(Demand Analysis)/Global Demand/Trend หรือหลักการบูรณาการ(Integration) กับองค์กรปกครองส่วนท้องถิ่นที่มีพื้นที่ติดต่อกัน | ๑๐ |  |
| ๒) วิเคราะห์แผนงาน งาน ที่เกิดจากด้านต่างๆ ที่สอดคล้องกับการการแก้ไขปัญหาความยากจน หลักประชารัฐ และหลักปรัชญาเศรษฐกิจพอเพียงและโดยเฉพาะเศรษฐกิจพอเพียงท้องถิ่น (ด้านการเกษตรและแหล่งน้ำ)(Local Sufficiency Economy Plan: LSEP) |  |  |
| **๕.โครงการพัฒนา**๕.๑ ความชัดเจนของชื่อโครงการ | ควรประกอบด้วยข้อมูลดังนี้เป็นโครงการที่มีวัตถุประสงค์สนองต่อแผนยุทธศาสตร์การพัฒนาขององค์กรปกครองส่วนท้องถิ่นและดำเนินการเพื่อให้การพัฒนาบรรลุตามวิสัยทัศน์ขององค์กรปกครองส่วนท้องถิ่นที่กำหนดไว้ชื่อโครงการมีความชัดเจน มุ่งไปเรื่องใดเรื่องหนึ่งอ่านแล้วเข้าใจได้ว่าจะพัฒนาอะไรในอนาคต | ๖๐ |  |
| (๕) |  |
| ๕.๒ กำหนดวัตถุประสงค์สอดคล้องกับโครงการ |  มีวัตถุประสงค์ชัดเจน(clear objective) โครงการต้องกำหนดวัตถุประสงค์สอดคล้องกับความเป็นมาของโครงการสอดคล้องกับหลักการและเหตุผลวิธีการดำเนินงานต้องสอดคล้องกับวัตถุประสงค์มีความเป็นไปได้ชัดเจนมีลักษณะเฉพาะเจาะจง | (๕) |  |
| ๕.๓ เป้าหมาย  (ผลผลิตของ โครงการ) มีความ  ชัดเจนนำไปสู่การ ตั้งงบประมาณได้  ถูกต้อง | สภาพที่อยากให้เกิดขึ้นในอนาคตเป็นทิศทางที่ต้องไปให้ถึงเป้าหมายต้องชัดเจน สามารถระบุจำนวนเท่าไรกลุ่มเป้าหมายคืออะไร มีผลผลิตอย่างไร กลุ่มเป้าหมาย พื้นที่ดำเนินงาน และระยะเวลาดำเนินงานอธิบายให้ชัดเจนว่าโครงการนี้จะทำที่ไหนเริ่มต้นในช่วงเวลาใดและจบลงเมื่อไร ใครคือกลุ่มเป้าหมายของโครงการ หากกลุ่มเป้าหมายมีหลายกลุ่ม ให้บอกชัดลงไปว่าใครคือกลุ่มเป้าหมายหลัก ใครคือกลุ่มเป้าหมายรอง | (๕) |  |
|  ๕.๔ โครงการมี ความสอดคล้อง กับแผน ยุทธศาสตร์  ๒๐ ปี | โครงการสอดคล้องกับ (๑) ความมั่นคง (๒) การสร้างความสามารถในการแข่งขัน (๓) การพัฒนาและเสริมสร้างศักยภาพคน(๔) การสร้างโอกาสความเสมอภาคและเท่าเทียมกันทางสังคม (๕) การสร้างการเติบโตบนคุณภาพชีวิตที่เป็นมิตรต่อสิ่งแวดล้อม (๖) การปรับสมดุลและพัฒนาระบบการบริหารจัดการภาครัฐ เพื่อให้เกิดความมั่นคงมั่งคั่ง ยั่งยืน | (๕) |  |
|  ๕.๕ เป้าหมาย (ผลผลิตของโครงการ) มีความสอดคล้องกับแผนพัฒนา เศรษฐกิจและ สังคมแห่งชาติ | โครงการมีความสอดคล้องกับแผนพัฒนาเศรษฐกิจและสังคมแห่งชาติฉบับที่ ๑๒ โดย (๑) ยึดหลักปรัชญาของเศรษฐกิจพอเพียง (๒) ยึดคนเป็นศูนย์กลางการพัฒนา (๓) ยึดวิสัยทัศน์ภายใต้ยุทธศาสตร์ชาติ ๒๐ ปี(๔) ยึดเป้าหมายอนาคตประเทศไทย ๒๕๗๙  (๕) ยึดหลักการนำไปสู่การปฏิบัติให้เกิดผลสัมฤทธิ์อย่างจริงจังใน ๕ ปีที่ ต่อยอดไปสู่ผลสัมฤทธิ์ที่เป็นเป้าหมายระยะยาวภายใต้แนวทางการพัฒนา  ดังนี้(๑) การยกระดับศักยภาพการแข่งขันและการหลุดพ้นกับดักรายได้ปานกลางสู่รายได้สูง (๒) การพัฒนาศักยภาพคนตามช่วงวัยและการปฏิรูประบบเพื่อสร้างสังคมสูงวัยอย่างมีคุณภาพ(๓) การลดความเหลื่อมล้ำทางสังคม (๔) การรองรับการเชื่อมโยงภูมิภาคและความเป็นเมือง  |  |  |
|  | (๕) การสร้างความเจริญเติบโตทางเศรษฐกิจและสังคมอย่างเป็นมิตรกับสิ่งแวดล้อม (๖) การบริหารราชการแผ่นดินที่มีประสิทธิภาพ | (๕) |  |
|  ๕.๖ โครงการมี  ความสอดคล้อง กับ Thailand  ๔.๐ | โครงการมีลักษณะหรือสอดคล้องกับการปรับเปลี่ยนโครงสร้างเศรษฐกิจไปสู่ Value–Based Economy หรือเศรษฐกิจที่ขับเคลื่อนด้วยนวัตกรรม ทำน้อย ได้มาก เช่น (๑) เปลี่ยนจากการผลิตสินค้าโภคภัณฑ์ไปสู่สินค้าเชิงนวัตกรรม (๒) เปลี่ยนจากการขับเคลื่อนประเทศด้วยภาคอุตสาหกรรมไปสู่การขับเคลื่อนด้วยเทคโนโลยี ความคิดสร้างสรรค์และนวัตกรรม  (๓) เปลี่ยนจากการเน้นภาคการผลิตสินค้า ไปสู่การเน้นภาคบริการมากขึ้น รวมถึงโครงการที่เติมเต็มด้วยวิทยาการ ความคิดสร้างสรรค์นวัตกรรม  วิทยาศาสตร์ เทคโนโลยี และการวิจัยและพัฒนาแล้วต่อยอดความได้เปรียบ  เชิงเปรียบเทียบ เช่น ด้านเกษตรเทคโนโลยีชีวภาพ สาธารณสุข วัฒนธรรม  ฯลฯ | (๕) |  |
| ๕.๗ โครงการสอดคล้องกับยุทธศาสตร์จังหวัด | โครงการพัฒนาท้องถิ่นมีความสอดคล้องกับห้วงระยะเวลาของแผนพัฒนาจังหวัดที่ได้กำหนดขึ้น เพื่อขับเคลื่อนการพัฒนาท้องถิ่นเสมือนหนึ่งการขับเคลื่อนการพัฒนาจังหวัด ซึ่งไม่สามารถแยกส่วนใดส่วนหนึ่งออกจากกันได้ นอกจากนี้โครงการพัฒนาท้องถิ่นต้องเป็นโครงการเชื่อมต่อหรือเดินทางไปด้วยกันกับยุทธศาสตร์จังหวัดที่ได้กำหนดขึ้นที่เป็นปัจจุบัน | (๕) |  |
|  ๕.๘ โครงการ แก้ไขปัญหาความ ยากจนหรือการ  เสริมสร้างให้ ประเทศชาติมั่นคง  มั่งคั่ง ยั่งยืนภายใต้ หลักประชารัฐ |  เป็นโครงการที่ดำเนินการภายใต้พื้นฐานความพอเพียงที่ประชาชน ดำเนินการเองหรือร่วมดำเนินการ เป็นโครงการต่อยอดและขยายได้ เป็นโครงการที่ประชาชนต้องการเพื่อให้เกิดความยั่งยืน ซึ่งมีลักษณะที่ จะให้ท้องถิ่นมีความมั่นคง มั่งคั่ง ยั่งยืน เป็นท้องถิ่นที่พัฒนาแล้ว ด้วย การพัฒนาตามปรัชญาเศรษฐกิจพอเพียง และเศรษฐกิจพอเพียงท้องถิ่น  (ด้านการเกษตรและแหล่งน้ำ) (LSEP) | (๕) |  |
|  ๕.๙ งบประมาณ มี  ความสอดคล้องกับ เป้าหมาย (ผลผลิต  ของโครงการ) | งบประมาณโครงการพัฒนาจะต้องคำนึงถึงหลักสำคัญ ๕ ประการในการจัดทำโครงการ ได้แก่ (๑) ความประหยัด (Economy) (๒) ความมีประสิทธิภาพ (Efficiency) (๓) ความมีประสิทธิผล (Effectiveness) (๔) ความยุติธรรม (Equity)(๕) ความโปร่งใส (Transparency) | (๕) |  |
| ๕.๑๐ มีการประมาณการราคาถูกต้องตามหลักวิธีการงบประมาณ | การประมาณการราคาเพื่อการพัฒนาต้องให้สอดคล้องกับโครงการถูกต้องตามหลักวิชาการทางช่าง หลักของราคากลาง ราคากลางท้องถิ่นมีความโปร่งใสในการกำหนดราคาและตรวจสอบได้ในเชิงประจักษ์มีความคลาดเคลื่อนไม่มากกว่าหรือไม่ต่ำกว่าร้อยละห้าของการนำไปตั้งงบประมาณรายจ่ายในข้อบัญญัติ/เทศบัญญัติ เงินสะสม หรือรายจ่ายพัฒนาที่ปรากฏในรูปแบบอื่นๆ | (๕) |  |
|  ๕.๑๑ มีการกำหนด ตัวชี้วัด(KPI) และ สอดคล้องกับวัตถุ ประสงค์และผลที่ คาดว่าจะได้รับ | มีการกำหนดดัชนีชี้วัดผลงาน (Key Performance Indicator : KPI) ที่สามารถวัดได้ (measurable) ใช้บอกประสิทธิผล effectiveness)ใช้บอกประสิทธิภาพ (efficiency) ได้ เช่น การกำหนดความพึงพอใจการกำหนดร้อยละ การกำหนดอันเกิดจากผลของวัตถุประสงค์ที่เกิดสิ่งที่ได้รับ (การคาดการณ์คาดว่าจะได้รับ) | (๕) |  |
|  ๕.๑๒ ผลที่คาดว่าจะได้รับสอดคล้องกับวัตถุประสงค์ | ผลที่ได้รับเป็นสิ่งที่เกิดขึ้นได้จริงจากการดำเนินการตามโครงการพัฒนาซึ่งสอดคล้องกับวัตถุประสงค์ที่ตั้งไว้ การได้ผลหรือผลที่เกิดขึ้นจะต้องเท่ากับวัตถุประสงค์หรือมากกว่าวัตถุประสงค์ ซึ่งการเขียนวัตถุประสงค์ควรคำนึงถึง (๑) มีความเป็นไปได้และมีความเฉพาะเจาะจงในการดำเนินงานตาม โครงการ(๒) วัดและประเมินผลระดับของความสำเร็จได้(๓) ระบุสิ่งที่ต้องการดำเนินงานอย่างชัดเจนและเฉพาะเจาะจงมากที่สุดและสามารถปฏิบัติได(๔) เป็นเหตุเป็นผล สอดคล้องกับความเป็นจริง (๕) ส่งผลต่อการบ่งบอกเวลาได้ | (๕) |  |
|  |  |
|  | **รวมคะแนน** | **๑๐๐** |  |

**๓. การเก็บรวบรวมข้อมูล**

 เก็บข้อมูลตามระยะเวลาที่คณะกรรมการกำหนดคือ ระหว่างวันที่ ๑ - ๓๐ ตุลาคม ๒๕๖๓ ใช้วิธีการตรวจสอบ สอบทานจากเอกสารที่เกี่ยวข้องในแต่ละประเด็นการประเมินที่กำหนดให้ต้องมีและต้องจัดทำขึ้น

**๔. การวิเคราะห์ข้อมูล**

การวิเคราะห์ข้อมูลครั้งนี้ แบ่งเกณฑ์การประเมินออกเป็น ๓ ส่วนด้วยกันคือใช้สถิติพื้นฐาน

 **(๑) เกณฑ์ในการประเมินผลการดำเนินงานตามแผนพัฒนา**

 โดยการนำเอาจำนวนโครงการที่เสร็จ หรือโครงการที่อยู่ในระหว่างดำเนินการหรือ จำนวนโครงการที่ยังไม่ได้ดำเนินการในแต่ละยุทธศาสตร์ตั้งหารด้วยจำนวนโครงการทั้งหมดในยุทธศาสตร์นั้น ๆ แล้วคูณด้วย ๑๐๐

 **เกณฑ์ในการพิจารณา** :

 (๑) ทำการเปรียบเทียบกับข้อมูลในแบบรายงานในไตรมาสก่อนหน้านี้ว่า มีโครงการที่เสร็จเพิ่มขึ้นมากน้อยเพียงใด เพื่อแสดงให้เห็นถึงความก้าวหน้าในการดำเนินโครงการตามแผนฯ

 (๒) หากมีร้อยละของโครงการที่ดำเนินงานเสร็จแล้วมากเท่าใด ก็จะแสดงให้เห็นว่าองค์กรปกครองส่วนท้องถิ่นมีประสิทธิภาพในการดำเนินงาน

 **(๒) ผลการดำเนินงานในแต่ละยุทธศาสตร์** จำแนกการประเมินออกเป็น ๒ ส่วนคือ

 **๒.๑) ความพึงพอใจของผู้เกี่ยวข้องในแต่ละยุทธศาสตร์**

 โดยนำคะแนนความพึงพอใจในข้อนั้น ๆ ของแต่ละคนมารวมกันแล้วหารด้วย จำนวนคนทั้งหมดจะได้ค่าคะแนนเฉลี่ยความพึงพอใจ

 **เกณฑ์ในการพิจารณา**

หากค่าคะแนนเฉลี่ยความพึงพอใจเท่ากับ ๐ หรือใกล้ ๐ แสดงว่าผลการดำเนินงานตามแผนยุทธศาสตร์ขององค์กรปกครองส่วนท้องถิ่น ในยุทธศาสตร์นั้นๆ ไม่ประสบความสำเร็จ หากค่าคะแนนเฉลี่ยความพึงพอใจเท่ากับ ๕ แสดงว่า ผลการดำเนินงานตามแผนยุทธศาสตร์ขององค์กรปกครองส่วนท้องถิ่นในยุทธศาสตร์นั้น ๆ ประสบความสำเร็จในระดับปานกลางและหากค่า คะแนนเฉลี่ยความพึงพอใจเท่ากับ ๑๐ หรือใกล้ ๑๐ แสดงว่าผลการดำเนินงานตามแผนยุทธศาสตร์ ของเทศบาลตำบลน้ำอ้อมในยุทธศาสตร์นั้นๆ ประสบความสำเร็จมากที่สุด

 **๒.๒) การเปลี่ยนแปลงของชุมชนตามตัวชี้วัดที่เลือก**

นำข้อมูลหลังดำเนินการ ลบข้อมูลก่อนดำเนินการ

**เกณฑ์ในการพิจารณา**

 ทำการเปรียบเทียบกับข้อมูลในปีก่อนหน้านี้โดย

 (๑) กรณีที่เลือกตัวชี้วัดที่เมื่อหน่วยที่วัดเพิ่มขึ้นแสดงว่าชุมชนมีการเปลี่ยนแปลงไปในทาง

 ที่ดีขึ้น

 **(๓) เกณฑ์ในการประเมินความพึงพอใจในภาพรวม**

นำคะแนนความพึงพอใจในข้อนั้น ๆ ของแต่ละคนมารวมกันแล้วหารด้วยจำนวนคนทั้งหมดจะได้ค่าคะแนนเฉลี่ยความพึงพอใจสำหรับค่าคะแนนเฉลี่ยความพึงพอใจในภาพรวมหาได้จากการนำเอาค่าคะแนนเฉลี่ยความพึงพอใจที่ได้ทั้ง ๘ ข้อมารวมกันแล้วหารด้วย ๘ (จำนวนข้อ)

 **เกณฑ์ในการพิจารณา**

 หากสัดส่วนของประชาชนที่พอใจและพอใจมากมีมากกว่าร้อยละ ๕๐ แสดงว่าเทศบาลตำบล

น้ำอ้อมสามารถดำเนินงานได้บรรลุตามเป้าหมายที่กำหนด แต่ถ้ามีร้อยละของประชาชนที่พอใจปานกลางและพอใจมากน้อยกว่าร้อยละ ๕๐ แสดงว่าเทศบาลตำบลน้ำอ้อมไม่สามารถดำเนินงานได้บรรลุตามเป้าหมายที่กำหนด

**๖. ระยะเวลาในการดำเนินการ**

 คณะกรรมการประเมินผลแผนพัฒนาฯ ได้กำหนดให้มีการประเมิน จำนวน ๑ ครั้ง คือภายในเดือนพฤศจิกายน – ธันวาคม ๒๕๖๓

**๗. ผลที่คาดว่าจะได้รับ**

 เมื่อทำการประเมินแล้ว สิ่งที่จะได้รับหลังจากการประเมิน เทศบาลตำบลน้ำอ้อมจะได้รับผลมีดังนี้

 ๑. ทราบผลสำเร็จ (ผลผลิต = Output) ในการดำเนินการภายใต้ยุทธศาสตร์การพัฒนา ๖ ยุทธศาสตร์ของเทศบาลตำบลน้ำอ้อมประจำปี งบประมาณพ.ศ.๒๕๖๓

 ๒. เพื่อนำผลการประเมินไปสู่การพิจารณา ปรับปรุง เปลี่ยนแปลง หรือยกเลิกแผนงาน/โครงการที่ไม่บรรลุเป้าหมายของหน่วยงาน และก่อให้เกิดความเสียหายต่อเทศบาลตำบลน้ำอ้อม